Suid-Afrikaners is mos maar mal oor ’n stukkie braaivleis, en as jy nog ’n plekkie soek om dié Braaidag ’n tjoppie oor die kole te gooi, sal ons vir jou wys waar! Lekkeslaap het 10 openbare braaiplekke reg oor SA gevind waar jy in die sonnetjie langs die water kan baljaar. Onthou om jou eie braaitoerusting in te pak — daar is ’n nuttige lysie onderaan dié artikel!
Maak jouself gereed vir ’n wilde braai-avontuur! Pak jou duikbril en snorkel in en kom verken die helder water wat om dié piekniekarea vloei. Die kanse is groot dat jy ’n Samago-aap en sy vriende mag teëkom, maar hulle kan ongelukkig nie saam braai nie.
Jy kan aan die westelike oewer van die gewilde Emmarentiadam braai, piekniek hou, saam met jou woef onderdeur die wilgerbome wandel of die teekamer besoek.
Braai in Suid-Afrika se derde grootste bewarea wat 280 km al langs die kus af strek. Moet eerder nie swem nie, want daar is krokodille, maar jy kan gerus visvang of in ’n boot op die water vaar.
Dié gewilde vakansieoord is ook oop vir dagbesoekers wat graag ’n vleisie langs die grootste dam in Suid-Afrika wil kom braai en daarna in die water wil baljaar. Daar is verskeie bokke en bergkwaggas in die omgewing, so kyk gerus of jy hulle kan gewaar.
Ontspan in die heerlike skadukolle terwyl jy wag vir die kole of koel in die rotspoele af nadat jy die Sekretarisvoël-staproete, wat 3 km deur die bos en woud kronkel, verken het.
Dié lekker braaiplek spog met die mooiste uitsigte op Tafelberg en die Twaalf Apostels. Bewonder die sonsondergang terwyl jou vleisie op die vuurtjie sis of plons op ’n warm somersdag in die getypoel.
Dié reservaat bied ’n bekoorlike braai-ervaring waar jy oor ongeveer 15 000 oeroue broodbome in die lieflike Laeveld kan uitkyk. Buiten die betowerende bome, is daar ook meer as 170 voëlspesies wat hier voorkom – enige voëlliefhebber se droom.
So, daar het jy nou hopelik ’n lekker plek in gedagte vir 24 September. Al wat jy nog nodig het, is ’n paklysie vir jou braai-ekspedisie:
Hy het verder gesê vandeesweek is slegs vir ouers of voogde om hul inligting te laai en sodoende te registreer om die stelsel te gebruik. “Die amptelike registrasie by die skool self word eers volgende Maandag gedoen. Die toustaanstelsel word eers dan in werking gestel. Mense sal egter nie kan registreer as hulle teen dan nog nie hul persoonlike inligting gelaai het nie,” het hy verduidelik.